რამსეიას იმპერია

~ 40.000 ორკი/გობლინი

~ 10.000 სხვა

რამსეიას იმპერია არის დიდი დრაკონის კონტინენტის ერთ-ერთი ძლიერი სახელმწიფო, რომელიც განთქმულია თავისი აგრესიული პოლიტიკით.

რამსეიას დედაქალაქი არის ქალაქი რამესეუმი. იმპერიის გერბია ჭითელ ფონზე თეთრი შევარდენი და მთვარე, ეს იყო მისი დამმარსებლის, მომთაბარეთა ნოიონის რამესის დროშა. წმინდა შევარდნის რაინდთა ორდენის გერბი იყო შევარდნის გაშლილი ფრთები მწვანე ფონზე.

## იმპერიის დაარსება

დიდი დრაკონის მარჯვენა ფრთაზე იდგა კუნძულსა და ცამეტ ბორცვზე გაშენებული ქალაქი ავარისი, რომელსაც მართავდნენ არქეოსები - ერთგვარი სამხედრო-რელიგიური საბჭო. ავარისი გამოირჩეოდა ახლოს მდებარე ქალაქ-სახელმწიფოებთან და ქვეყნებთან შედარებით ძლიერი და დისციპლინირებული ჯარით, მაგრამ არქეოსების რამდენიმე თაობას დაპყრობითი ომის წარმოების ეშინოდათ, თავდაცვითების ჩატარება კი არ უწევდათ, რადგანაც მეზობლებს, მეორესმხრივ, ავარისის ჯარების ეშინოდათ და დაკავებულნი იყვნენ ერთმანეთის ამოხოცვით. არქეოსების უნიათობითა და დანარჩენი მეზობლების სისუსტით ისარგებლა ერთ-ერთი ალ'მორაკული მომთაბარე ტომის ამბიციურმა ნოიონმა, რამესმა, მიადგა ავარისს, დღევანდელ პერ-რამესის ადგილას მდინარე გადაკეტა, დატბორა ქალაქი და დაიპყრო, ძალაუფლება თავის ხელში ჩაიგდო, ამოწყვიტა არქეოსები და მათი ოჯახები, ავარისის ჯარებს კი ახლომდებარე მიწების დასაპყრობად გაუძღვა. ამ ლაშქრობამ აბსოლუტური წარმატებით ჩაიარა. ავარისის კოგორტების და რამესის დუმენების გაერთიანებამ ყველა მტერი გაანადგურა. ავარისში დაბრუნებულმა რამესმა ქალაქის გაზრდა-გადაშენება ბრძანა და მისთვის სახელის შეცვლა გადაწყვიტა. ავარისს მისი მმართველის სახელი დაარქვეს- რამესეუმი. ფორტი რამესეუმის სამხრეთით, საიდანაც რამესმა ქალაქი დაიპყრო, დარჩა წმინდა ადგილად, მას დაერქვა პერ-რამესი, რამესის სახლი.

რამესიდების დინასტიის ერთ-ერთი წარმომადგენლის, რამეს მესამის, დროს მათი სახელმწიფო საკმაოდ გაფართოვდა, მარჯვენა ფრთას თითქმის მთლიანად მოიცავდა და რამდენიმე ახლომდებარე ქვეყანა თუ კუნძული უხდიდა ხარკს. მონარქმა თავი გამოაცხადა იმპერატორად, ხოლო მისი სახელმწიფო - იმპერიად, სახელად რამსეია.

## იმპერატორი დანტე

საუკუნეთა მანძილზე რამსეიას იმპერიას რამესიდების დინასტია მართავდა, სანამ ერთ-ერთი იმპერატორი, მუნკე, უშვილო არ მოკვდა. ტახტზე ავიდა მისი შორეული ნათესავი დანტე, ჰონსას ფორტის გამგე და ჩრდილოეთის დამცველი. ამან ბევრ დიდებულში უკმაყოფილება გამოიწვია, მათ ტახტი თავისთვის უნდოდათ და, ამიტომაც, დანტე ტახტიდან ჩამოაგდეს. მცირე ამალასთან ერთად ის ტერაროშიას კუნძულზე გაიქცა, სადაც კერეუტის სამეფოს მიერ გამოგზავნილ, ინკვიზიციის კორპუსს შეუერთდა.
რამსეიაში ახალი ხელისუფლება საკმაოდ უნიათო აღმოჩნდა, დანტეს მიმდევრები გაძლიერდნენ და დაიბრუნეს ტახტი, იმპერატორი თავის ადგილას აღმოჩნდა. პირველივე, რაც მან გააკეთა, ეს იყო ტერაროშიისთვის უკვე გადამტერებულ კერეუტელებთან ომის დაწყება, რომელიც იმპერიამ წააგო, თუმცა ტერაროშიას ნაწილი მას შერჩა.

ტერაროშიის ომში წაგების შემდეგ დანტემ გადაწყვიტა, რომ შეეწყვიტა ექსპანსიები და მიეხედა კულტურულ და სოციალურ განვითარებისთვის. ამან უკმაყოფილება გამოიწვია ტერაროშიის კამპანიის მრავალ ვეტერანში, მათ შორის წმინდა შევარდნის ორდენის წევრებშიც, და ამიტომ მათ დატოვეს იმპერია და სამხედრო ორდენ "ჰანზას" სახელით ბედის გამოსაცდელად და ახალი ფათერაკების საძებნელად გაეშურენ.

თვითონ დანტე თავიდან ჰანზას ორდენს გაყვა ფარულად ამ ლაშქრობაში, მაგრამ მოგვიანებით მეტროპოლიაში დაბრუნდა. თუმცა სამყაროს ცხელ წერტილებში მას ყოველთვის ჰყავდა თავისი აგენტურა, ლისბურგის ომში კი რეგულარული ჯარის სამხედრო-საექსპედიციო კორპუსი "შევარდენი" კი შევიდა ვიცე-იმპერატორ და დანტეს შვილის კრატოსის აღმზრდელის აზრაელ მეანას სარდლობით

504 წლის დასაწყისისთვის იმპერიამ დაიპყრო ალ'მორაკი და ცვერგ'ჰოლმი და ამით გახდა ერთ-ერთი ყვეალზე დიდი სახელმწიფო კონტინენტზე.

## იმპერიის სტრუქტურა

რამსეია არის სამხედრო ყაიდაზე აწყობილი იმპერია, რომლის სათავეშია იმპერატორი. ის ასევე განაგებს ფინანსურ საკითხებს. მას ეხმარებიან მმართველობაში ვიცე-იმპერატორი და პირადი მრჩეველი.
იმპერიის ჯარების ხელმძღვანელია დიდი ლეგატი; ჯარები იყოფა კოგორტებად (სათავეში უდგანან ნუკერები), რომლებიც დუმენებშია გაერთიანებული (ნოიონების მეთაურობით).
იმპერიაში მკაცრი ტირანიაა, ხალხს აკონტროლებს, ასამართლებს და სჯის ლიქტორთა კორპუსი, რომელსაც სათავეში უდგას კარნიფექსი. ისინი ხელმძღვანელობენ იმპერიული კოდექსით, რომელშიც ყოველ ახალ მონარქსს ცვლილებები შეაქვს. რელიგიურ საკითხებს განაგებს წმინდა სინედრიონი, რომლის მეთაურია დიდი პონტიფიკოსი.

საექსპედიციო რაზმების მეთაურები მაგისტრები არიან, სამხედრო ლიდერები - სტრატეგოსები, რომლებსაც ექვემდებარებიან ნუკერები.

## რელიგია და კულტურა

რადგანაც რამსეია მრავალეთნიკური სახელმწიფოა, მისი რელიგიური ფონიც მრავალფეროვანია. თავიდანვე ქალაქ ავარისში ეთაყვანებოდნენ დანუ’ნაკჰსა და კ’ჰუიამს, ქაოსის შვილებს. რამესის მომთაბარეებმა მოიტანეს თავისი კულტი - მთვარე და დიდი მებრძოლი წმინდა შევარდენი, რომლებმაც ძველი ღმერთები უკანა პლანზე გადაწიეს. იმპერიად ჩამოყალიბების შემდეგ რამსეიაში მთავარი გახდა სამართლის ქალღმერთის, დიდი ჯუსტიციას კულტი, წმინდა შევარდნის მიმდევრები კი ცალკე ორდენად, წმინდა შევარდნის რაინდებად ჩამოყალიბდნენ. ამ ორდენის მაგისტრატი იმპერიის მმართველ თანამდებობებსაც შეიცავს. დანტეს გაიმპერატორობის შემდეგ ჯუსტიციას კულტი მალევე გადაშენდა, ხოლო აქამდე სექტანტებად წოდებული ძველი ღმერთების მიმდევრები, შევარდნის რაინდებთან ერთად, წინა პლანზე წამოიწიენ, თუმცა პონტიფიკოსი მელამორის მიერ იმპერიის დატოვების შემდეგ ძველი ღმერთები კვლავ დაქვეითდნენ. წმინდა შევარდნის რაინდობა კი გაუქმდა. მთვარისა და შევარდნის კულტის ცენტრია პერ-რამესის სამხრეთ მდებარე შევარდნის მთა.

რამსეიას იმპერიის კულტურა - არქიტექტურა, მოქანდაკეობა, ჩაცმულობა - არის საოცარი ნაზავი ავარისის დროინდელი მონუმენტური კლასიკისა და რამესის ჩამოტანილი მომთაბარეული უბრალოების. იმპერიის ძირითადი ნაგებობები უფრო პრაქტიკულ, ვიდრე დეკორატიულ ფუნქციებს ატარებენ.